++++

ΚΑΝΟΝΙΣΜΟΣ ( ΕΟΚ ) αριθ . 497/70 ΤΗΣ ΕΠΙΤΡΟΠΗΣ

της 17ης Μαρτίου 1970

περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό αριθ . 159/66 / ΕΟΚ του Συμβουλίου , της 25ης Οκτωβρίου 1966 , " περί συμπληρωματικών διατάξεων για την κοινή οργάνωση αγοράς στον τομέα των οπωροκηπευτικών " ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2515/69 ( 2 ) , και ιδίως το άρθρο 11α παράγραφος 4 ,

Εκτιμώντας :

ότι πρέπει να εξασφαλισθεί ότι τα εξαγόμενα προϊόντα τα οποία απολαύουν επιστροφών θα πρέπει να είναι σύμφωνα , ανάλογα με την περίπτωση , προς τους κοινούς κανόνες ποιότητος ή προς τις σχετικές με την ποιότητα εθνικές προδιαγραφές περί των οπωροκηπευτικών που εξάγονται προς τις τρίτες χώρες

ότι για ορισμένες ποσότητες κοινοτικών πορτοκαλιών ή μανταρινιών παρέχονται χρηματικές αντισταθμίσεις προς το σκοπό εξασφαλίσεως της παρουσίας των προϊόντων αυτών στις κοινοτικές αγορές εισαγωγής

ότι η ρύθμιση αυτή θα εξετρέπετο του σκοπού της , αν τα προϊόντα αυτά εξήγοντο μεταγενέστερα προς τις τρίτες χώρες

ότι πρέπει , ως εκ τούτου , κατά το χρόνο υποβολής των αιτήσεων επιστροφής , να καθίσταται βεβαία η τήρηση της απαγορεύσεως αυτής

ότι προς το σκοπό αυτό πρέπει να προβλεφθεί ότι μπορεί να είναι δυνατό να απαιτηθεί από τους εξαγωγέις να προσκομίσουν απόδειξη ότι τα πορτοκάλια ή τα μανταρίνια , τα οποία προτείνονται προς εξαγωγή δεν έτυχαν τέτοιας αντισταθμίσεως

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

1 . Υπό την επιφύλαξη των διατάξεων του κανονισμού αριθ . 1041/67 / ΕΟΚ " περί των όρων εφαρμογής των επιστροφών κατά την εξαγωγή στον τομέα των προϊόντων που υπάγονται στο καθεστώς ενιαίας τιμής " ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 377/70 ( 4 ) , η πληρωμή των επιστροφών υπόκειται στην υποβολή :

- για τα προϊόντα για τα οποία έχει καθορισθεί κοινός κανόνας ποιότητος , του πιστοποιητικού ελέγχου , που προβλέπεται στο άρθρο 4 του κανονισμού ( ΕΟΚ ) αριθ . 496/70 " περί των πρώτων διατάξεων επί του ποιοτικού ελέγχου των οπωροκηπευτικών που αποτελούν αντικείμενο εξαγωγής πρός τις τρίτες χώρες " ( 5 )

- για τα προϊόντα , γιά τα οποία δεν εχει καθορισθεί κοινός κανόνας ποιότητος και εν όσω εφαρμόζονται εθνικές προδιαγραφές περί της ποιότητος των οπωροκηπευτικών που εξάγονται προς τις τρίτες χώρες , ενός εγγράφου που εκδίδεται από τους οργανισμούς ελέγχου των Κρατών μελών και το οποίο βεβαιώνει ότι κατά το χρόνο του ελέγχου , τα προϊόντα αυτά ανταποκρίνοντο προς τις εν λόγω προδιαγραφές .

2 . Η πληρωμή της επιστροφής κατά τις εξαγωγές πορτοκαλιών ή μανταρινιών , οι οποίες πραγματοποιούνται κατά την αναχώρηση από Κράτος μέλος διάφορο του παράγοντος Κράτους μέλους υπόκειται επί πλέον στην παροχή αποδείξεως περί του ότι τα προϊόντα , για τα οποία ζητείται η επιστροφή , δεν έτυχαν της χρηματικής αποζημιώσεως , η οποία παρέχεται βάσει του άρθρου 7 του κανονισμού ( ΕΟΚ ) αριθ . 2511/79 " περί ειδικών μέτρων για τη βελτίωση της παραγωγής και της εμπορίας στον τομέα των κοινοτικών εσπεριδοειδών " ( 6 ) .

Αρθρο 2

Η απόδειξη που προβλέπεται στο άρθρο 1 παράγραφος 2 επιτυγχάνεται με την υποβολή μιας βεβαιώσεως που εκδίδεται μετά από αίτηση των ενδιαφερομένων από τις αρχές του παράγοντος Κράτους μέλους .

Σε περίπτωση αμφιβολίας ως προς την αυθεντικότητα της βεβαιώσεως αυτής , οι αρμόδιες εθνικές υπηρεσίες επαναφέρουν το αμφισβητούμενο έγγραφο ή φωτοαντίγραφο αυτού του εγγράφου στις εκδούσες αρχές προς έλεγχο . Τούτο δύναται επίσης να συμβεί και δειγματοληπτικώς .

Αρθρο 3

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στις Βρυξέλλες , στις 17 Μαρτίου 1970 .

Για την Επιτροπή

Ο Πρόεδρος

Jean REY

( 1 ) ΕΕ αριθ . 192 της 27.10.1966 , σ . 3286/66 .

( 2 ) ΕΕ αριθ . Ν 318 της 18.12.1969 , σ . 10 .

( 3 ) ΕΕ αριθ . 314 της 22.12.1967 , σ . 9 .

( 4 ) ΕΕ αριθ . Ν 47 της 28.2.1970 , σ . 53 .

( 5 ) ΕΕ αριθ . Ν 62 της 18.3.1970 , σ . 11 .

( 6 ) ΕΕ αριθ . Ν 318 της 18.12.1969 , σ . 1 .